text: Alle elever kan nu førstehjælp
  09 september 2013 kl. 13.40
  Hvad gør man, når en person har fået hjertestop? Det ved 530 skoleelever i Hedensted kommune nu.
  Hvert år bliver 3.500 danskere ramt af hjertestop uden for hospitalet.
  Hvis de er heldige, sker det i Hedensted kommune.
  For der ved alle 530 elever i kommunens 9.klasser, hvad man skal gøre.
  De har nemlig været på kursus i førstehjælp i dag.
  Dermed vil de bl.a. kunne give livreddende førstehjælp ved hjertestop.
  